Vi hadde 6 fantastiske dager i Paris i denne flotte leiligheten til Aurore! Plasseringen var helt ypperlig for oss, denne ligger i 12.arrondisement rett ved togstasjonen Gare de Lyon som har tog som går til Disneyland (RER A). Man trenger da ikke bytte tog. Rett ved er også Metro stasjon med blant annet linje 1 som går til Marais området, Louvre, Champs Elysses etc. Veldig sentralt med andre ord. Matbutikker og bakeri er rett i nærheten, og vi spiste ferske croissanter og rykende varme baguetter til frokost hver dag:-) Det er også kort vei til broen Austerlitz, og ved å krysse denne broen kommer man rett til Jardin des Plantes. Flott park å gå i, og her er det også en liten dyrehage med eksotiske dyr:-) Gøy for barna! Herfra er det også kort vei til Pantheon og Jardin de Luxembourg, alt i gangavstand for små og store føtter:-) Vår yngste datter fikk også ri på Ponny i Jardin de Luxembourg.

Aurore var en fantastisk vert, hun svarte rask på alle henvendelser vi hadde, og leiligheten var over all forventning! Det er 3 soverom, og våre jenter på 8 og 14 år hadde hvert sitt rom. Leiligheten er i 3.etasje, men det var ingen problem å få med kofferter opp hit. Gode trapper:-)

Leiligheten var delikat innredet med stilfullt interiør, Verner Panton og Eames stoler, Tom Dixon og Kartell lamper, og flott kunst! Gode senger var det også:-) Kjempekoselig med balkong og utsikt mot klokketårnet på Gare de Lyon og de sjarmerende gatene. Det er et forholdsvis stille område uten mye trafikk, enveiskjørt gate! Det er et stort pluss! Kort vei til cafeer og restauranter, og Aurore hadde også mange gode tips til gode spisesteder og ting å gjøre! Hun hadde laget en velfylt perm med masse informasjon om severdigheter og spisesteder i Paris.

Som en familie på 4 var dette en perfekt leilighet for oss!
Vi har ingen negative bemerkninger, alt ved denne leiligheten og plasseringen var bare et stort pluss for oss!

Takk til Aurore for godt vertskap, og for at vi fikk bo i denne sjarmerende leiligheten i Paris.

Vi anbefaler Aurore og hennes leilighet på det sterkeste!